கேள்வி: இந்தியத் துடுப்பாட்ட அணியின் ஆத்திரேலியச் சுற்றுப்பயணம், 2016 பற்றி விளக்கவும்.
பதில்: இந்தியத் துடுப்பாட்ட அணி ஆத்திரேலியாவில் 2016 சனவரி 8 முதல் 31 வரை சுற்றுப் பயணம் மேற்கொண்டு, இரண்டு பயிற்சிப் போட்டிகள், ஐந்து ஒருநாள் பன்னாட்டுத் துடுப்பாட்டம் (ஒநா) மற்றும் மூன்று பன்னாட்டு இருபது20 (இ20ப) போட்டிகளிலும் விளையாடியது. ஒருநாள் தொடரில் ஆத்திரேலியா 4-1 என்ற கணக்கில் வெற்றி பெற்றது. ஐந்து அல்லது அதற்குக் குறைந்த ஆட்டங்கள் கொண்ட தொடரொன்றில் எடுக்கப்பட்ட அதிக எண்ணிக்கை ஓட்டங்கள் (3,159) இத்தொடரிலேயே எடுக்கப்பட்டது. மொத்தம் பதினொரு சதங்கள் எடுக்கப்பட்டமையும் ஒரு உலக சாதனையே. இருபது20 தொடரில் இந்தியா 3–0 என வென்று ஐசிசி இ20 தரவரிசையில் முதலிடத்தைப் பெற்றது.